Document ID: 32006D0855

ODLOČBA KOMISIJE
z dne 24. avgusta 2006
o spremembi Odločbe 2003/56/ES o zdravstvenih spričevalih za uvoz živih živali in proizvodov živalskega izvora iz Nove Zelandije
(notificirano pod dokumentarno številko C(2006) 3708)
(Besedilo velja za EGP)
(2006/855/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 97/132/ES z dne 17. decembra 1996 o sklenitvi Sporazuma med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi (1), in še zlasti člena 4 tega sklepa,
ob upoštevanju naslednjega:
(1)
Sporazum med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi (2) („Sporazum“) je predvidel možnost priznanja enakovrednosti nadzornih ukrepov in sistema izdajanja potrdil za sveže meso, mesne izdelke ter druge živalske proizvode Nove Zelandije.
(2)
Odločba Komisije 2003/56/ES (3) določa zahteve za izdajo spričeval in vzorce za uradna zdravstvena spričevala, ki jih je treba uporabiti pri uvozu živih živali in živalskih proizvodov z Nove Zelandije. V primeru, da je bila ugotovljena popolna enakovrednost zdravstvenih ukrepov, se smejo uporabiti poenostavljena spričevala, za katere so določeni vzorci v Prilogah II do V k tej odločbi.
(3)
Upoštevati je treba nedavna priznanja enakovrednosti bolezenskih statusov ter zdravstvenih ukrepov pri trgovanju s čebelami delavkami in čmrlji. Za to kategorijo je bilo dogovorjeno poenostavljeno veterinarsko spričevalo. Določiti je treba ustrezno vzorčno spričevalo.
(4)
Ostale določbe o izdajanju spričeval je treba posodobiti, da se upošteva spremembe ustrezne zakonodaje Skupnosti.
(5)
Odločbo 2003/56/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloge k Odločbi 2003/56/EGS se spremenijo v skladu s Prilogo k tej odločbi.
Člen 2
Ta odločba začne veljati dvajseti dan po objavi v Uradnem listu Evropske unije.
Člen 3
Ta odločba je naslovljena na države članice.
V Bruslju, 24. avgusta 2006

Labels: 3
17
18
6